Tamaziɣt Tutlayt n Libya
Tutlaty nneɣ am tutlayt niḍen, tella di tamnaḍt nnes isem-is tamazɣa. awal umaziɣ ikan awal n agellid masinisa, yugirta, sifaks. Tamaziɣt tkan tutlayt n yemma kahina, tin hinan, murina. S ussan imzura d imaziɣen aran n ilell, adrar, d tiniri yedder d yeddu af tamurt-nnes, yutlay s tutlayt-nnes tamaziɣt s tira-nnes tifinaɣ. Tamaziɣt di libya welyuc tella di adrar d tiniri d ides af tama n ilell.
Llan manten i tutlay s tmaziɣt di ujla, di sukna, di adrar infusne, di at-Edimus, at-willul, di ubari, di ɣat. tmaziɣt tella di ul n mammu i tutlya-sis. Isuggasen d tmagit n tmaziɣt di libya tedder g elḥabs n tanebaḍt n qaddafi ula yexs ad yenɣ tmagit d tutlayt-nneɣ. Tella tamekra di tilawt-nneɣ bac ad tekker tamaziɣt in dunnit s tira d ineɣmisen d ṣṣut-nnes di tagrawla di furar 2011.
Tudert i tmaziɣt tudert i libya ass-a di adrar nneɣ effɣen imeçyan n tagrawla bac ad silin ameslay nnsen, lemmi yekker ṣṣut n agdud nneɣ di ibriden n libya g tiremt tid yebda agdud itari af ilkaḍ n umezruy ungal nnes.
Libya n tilelli af udem nnes teffeɣ taẓenẓart n tugdut, tidet n yuden nneɣ, issuggasen d meddan nneɣ exsen ad utlayen, exsen ad arin, af iman-nsen af tilelli, af tilawt-nnsen.
Lemmi tekker tagrawla n agdud nneɣ di libya, yekker ides izmawen n adrar n infusen, iden ayetma-tsen di tmurt libya. ass-a ɣernaɣ kra n iɣmisen ayyuz af imeɣnasen di tamurt nnsen.
Yurit: Maziɣ Buzaxar
kab_Latn kab_Latn kab_Latn kab_Latn kab_Latn kab_Latn uzn_Latn